CELEX: 62022TN0192
Language: fi
Date: 2022-04-13 00:00:00
Title: Asia T-192/22: Kanne 13.4.2022 – Polynt v. ECHA

7.6.2022   
            
            
               FI
            
            
               Euroopan unionin virallinen lehti
            
            
               C 222/33
            
         
      Kanne 13.4.2022 – Polynt v. ECHA
      (Asia T-192/22)
      (2022/C 222/55)
      Oikeudenkäyntikieli: englanti
      
         Asianosaiset
      
      
         Kantaja: Polynt SpA (Scanzorosciate, Italia) (edustajat: asianajajat C. Mereu ja S. Abdel-Qader)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi,
               
            
                  —
               
               
                  kumoamaan Euroopan kemikaaliviraston päätöksen, joka lähetettiin 4.2.2022 päivätyllä kirjeellä (FUP- DEV-01-21200655590-58-0000-CCH-1-2_FTR_NOTIF) ja jossa ilmoitettiin asiakirja-aineiston arviointipäätökseen vastaamatta jättämisestä,
               
            
                  —
               
               
                  toteamaan – tai määräämään ECHAn antamaan uuden päätöksen, jossa todetaan –, että kantaja vapautetaan velvollisuudesta toimittaa tietoja ECHAlle, koska se lopetti tuotannon eikä asianomaista ainetta sen seurauksena ollut saatavilla ylivoimaisen esteen vuoksi, ja
               
            
                  —
               
               
                  velvoittamaan ECHAn korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja loukkasi ylivoimaisen esteen periaatetta katsoessaan, että se, että aineen 1,3-diokso-2-bentsofuraani-5-karboksyylihappo nonan-1-olin kanssa (EY-numero 941-303-6) (jäljempänä aineet) valmistus lopetettiin ylivoimaisen esteen vuoksi sen jälkeen, kun vaatimustenmukaisuuden tarkistusta koskeva lopullinen päätös oli tehty, ei vapauta kantajaa velvollisuudesta toimittaa aineiden vaatimustenmukaisuuden tarkistusta koskevassa alkuperäisessä päätöksessä vaadittuja tietoja.
               
            
                  2)
               
               
                  Toinen kanneperuste, jonka mukaan vastaaja rikkoi Euroopan parlamentin ja neuvoston asetuksen (EY) N:o 1907/2006 (1) (jäljempänä REACH-asetus) 50 artiklan 2 kohtaa.
               
            
                  3)
               
               
                  Kolmas kanneperuste, jonka mukaan vastaaja rikkoi REACH-asetuksen 5 ja 6 artiklaa.
               
            
                  4)
               
               
                  Neljäs kanneperuste, jonka mukaan vastaaja loukkasi oikeasuhteisuuden periaatetta.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).